Dalkeena waxaa gaaray burbur xoogan, dib u dhiskiisana waa howl u taala in shacabka Soomaaliyeed ay si wadajir ah uga shaqeyaan, haddaba annagoo garwaaqsannay baaxadda burburka iyo waqtiga dheer ee aan dunidda ka harnay, waxaa inala gudboon inaynu u istaagno dib-u-dhiska dalkeena, oo cid noo dhiseysa iyo cid lacag nagu siineysa aysan jiri doonin, dib u xoreynta oo aad maanta arkeysaa in carruurteenii horteena lagu laynayo oo qolooyinka horarka ah aan iska xorreyno iyo dib u soo nooleynta kaabayasaasha dhaqaalaha, iyadoo loo marayo Ololaha is-xilqaan oo qof walba oo Soomaaliyeed ay tahay in uu qeyb ka qaato, Ololaha is-xilqaan oo aas-aas u noqonaya in Soomaaliya ay cagaheeda dib iskugu taagto waqti kooban gudihiis.
